קומלוש נולד למשפחה יהודית. הוא למד בתיכון בלוצ'נץ, שם גילה מורו, הסופר והמשורר אלדאר בודור, את כישרונו. משנת 1910 למד בחוג לטינית-הונגרית באוניברסיטת בודפשט, שם הצטרף לחוג גליליאו. הוא סיים את לימודיו בשנת 1918 כמורה. במהלך מלחמת העולם הראשונה נפל בשבי האיטלקי. לאחר המלחמה עבד כמורה, אך פוטר בקושיצה בשנת 1920 בשל מאמר שכתב בעיתון. להזמנת אוסקר יאסי הפך עמית במערכת "העיתון ההונגרי של וינה" (Bécsi Magyar Újság) (בגרמנית: Wiener Ungarische Zeitung) מ- 1922 עד 1923. משנת 1925 היה מבקר של המגזין "חיי התיאטרון" ופרסם את המאמר הראשון שלו בכתב העת הספרותי החשוב ניוגט. באותה שנה הוא זכה בפרס שלישי בתחרות המגזין שלו על עבודתו על המשורר אנדרה אדי. בשנים 1928-1938 ובשנים 1940-1944 לימד הונגרית ולטינית בגימנסיה היהודית בבודפשט. במהלך מלחמת העולם השנייה הוא נשלח ברכבת של קסטנר (ישראל קסטנר), תחילה לברגן-בלזן ומשם לשווייץ. הוא חזר משם להונגריה בשנת 1945. בשנת 1946 מונה למרצה זמני באוניברסיטה. בין השנים 1949–1960 היה מרצה קבוע באוניברסיטה ואחר כך, בהיותו בפנסיה, המשיך כמורה בתיכון בבודפשט. משנת 1953 עבד במרכז לתיעוד ההיסטוריה הספרותית של האקדמיה ההונגרית למדעים ומשנת 1956 ועד פרישתו היה עמית מחקר בכיר עצמאי במכון.
פעילותו.
כרך השירים הראשון שלו, "הייתי משורר", ראה אור בשנת 1921. (האוסף פורסם על ידי לרינץ סבו בכתב העת הספרותי החשוב ניוגט) בשנת 1931, קובץ שיריו "פני המטורף האילם" עורר כעס בקרב מבקרים. בשנת 1933 ראה אור הרומן הראשון שלו, ההרפתקה רומאית שמתרחש בתקופת הקיסר אוגוסטוס. סדרת עבודותיו על ההיסטוריה הספרותית ההונגרית נפתחה בשנת 1928 בשם "הליריקה ההונגרית החדשה", שעסקה בדור הראשון של כותבי ועורכי כתב העת הספרותי ניוגט. אחד הסיכומים החשובים ביותר של ההיסטוריה הספרותית ההונגרית שפורסמה בשנת 1959 נקראת שירה הונגרית משאנדור פטפי ועד אנדרה אדי. הוא פרסם גם כמה אוספי מאמרים.
יורדן ון פורייסט
יורדן ון פורייסט (בהולנדית: Jorden van Foreest; נולד ב-30 באפריל 1999) הוא שחמטאי הולנדי בדרגת רב-אמן. הוא היה אלוף הולנד בשחמט בשנת 2016.
נכון למרץ 2022, הוא נמצא בשיא כושרו ומדורג במקום ה-27 בעולם והשני בהולנד.
ביוגרפיה.
נולד באוטרכט, הולנד ב-30 באפריל 1999 וגדל בחרונינגן. ון פורייסט בא ממשפחת ון פורייסט האצילה, ויש לו את תואר הכבוד של יונקר. הוא קרוב רחוק של ארנולד ון פורייסט וקרוב רחוק של דירק ון פורייסט . גם ארנולד וגם דירק היו שלוש פעמים אלופי השחמט של הולנד (ארנולד: 1889, 1893, 1902; דירק: 1885, 1886, 1887).
יורדן הוא הילד הבכור במשפחתו ולו חמישה אחים: ארבעה אחים ואחות אחת. אביו ניקי ון פורייסט עובד בפקולטה לכלכלה ומנהל עסקים של אוניברסיטת חרונינגן, ואמו שילה טימפ היא רופאה ומתכנת מחשבים. אחיו הצעיר, לוקאס (יליד 2001), זכה בתואר רב אמן בשנת 2018. אחותו, מכטלד (ילידת 2007), זכתה באליפות הולנד לבנות עד גיל 10, בגיל 6, וחלקה את המקום השני באליפות הולנד הנערות עד גיל 20 בגיל 9. בשנת 2017 היא הפכה לילדה הראשונה שאי פעם זכתה באליפות הולנד עד גיל 12. יש לה דירוג FIDE של 2187 נכון לחודש דצמבר 2019.
אביו לימד את יורדן שחמט בגיל שש אך לא שיחק בקביעות עד שהיה בן תשע.
2013–2016.
בשנת 2013 זכה ון פורייסט באליפות אירופה בשחמט עד גיל 14 בתוצאה של ½7 מ־9 (+ 6–0 = 3). ון פורייסט זכה בשנת 2014 בגיל 15 בתואר אמן בינלאומי ובשנת 2015 בגיל 16. קיבל מפיד"ה תואר רב אמן בשנת 2016. זה הופך אותו לרב אמן הצעיר ביותר של הולנד אי פעם (אניש ג'ירי זכה בתואר בגיל צעיר יותר, אך לא היה אז שחקן הולנדי).
בספטמבר 2015, הוא התמודד באליפות העולם בשחמט לנוער וסיים במקום השישי, בתוצאה 8/13 (5-2 = 6). בדצמבר זכה ון פורייסט בתחרות השחמט של חרונינגן עם תוצאה של ½7 מ־9 (+ 7–1 = 1).
ון פורייסט זכה באליפות השחמט ההולנדית באוגוסט 2016. הוא צבר ½5 מ-7 (+ 5–1 = 1) ברמת ביצועים של 2819.
2017–2020.
החל משנת 2017 מאמן את ון פורייסט סרגיי טיביאקוב שהיה אלוף השחמט ההולנדי שלוש פעמים. מ-26 ביוני ועד 2 ביולי 2017, הוא התמודד באליפות השחמט ההולנדית. סיים במקום השביעי, עם 3 מ-7 (+3-2 = 2) מ-28 באוקטובר עד 6 בנובמבר, הוא התמודד בנבחרת הולנד בלוח הרביעי באליפות אירופה בשחמט לקבוצות לשנת 2017. צבר 5 מ-7 (+4–1 = 2) ברמת ביצועים של 2723. בין ה-13 ל-25 בנובמבר, הוא התמודד באליפות העולם בשחמט לנוער. מוקם במקום החמישי בתוצאה 8 מ-11 (+7–2=2), חצי נקודה אחר המנצח אריאן טארי .
בין התאריכים 13 עד 28 בינואר 2018, התחרה ון פורייסט בתחרות המשנה של טאטא סטיל. הוא סיים במקום החמישי, וצבר ½7 מ-13 (+4–2=7). הוא התמודד בתחרות העל טאטא סטיל 2019 בינואר 2019, וסיים במקום השלוש עשרה עם ½4 מ-13 (+ 3–7 = 3). ביולי חלק ון פורייסט את אליפות הולנד בשנת 2019 עם 5 מ-7 (+3–0=4), כשהוא מפסיד בשובר שוויון לאחיו הצעיר לוקאס ון פורייסט .
בתחרות העל טאטא סטיל 2020 בינואר 2020, ון פורייסט הגיע למקום הרביעי עם 7 מ-13(+3–2=8).
ויאצ'סלב דוברינין
ויאצ'סלב דוברינין (ברוסית: Вячеслав Добрынин; נולד ב-25 בינואר 1946 במוסקבה) הוא מלחין וזמר אסטרדה סובייטי-רוסי. בשנת 1996 הוענק לו תואר האמן העממי של הפדרציה הרוסית. הוא נולד בשם ויאצ'סלב אנטונוב.
ביוגרפיה.
ויאצ'סלב אנטונוב נולד במוסקבה. אביו היה קצין בצבא הסובייטי והוא לא ראה אותו אף פעם. הוריו הכירו במהלך מלחמת העולם השנייה, אך נפרדו לאחר סיום המלחמה.
לאחר שסיים את לימודיו בבית הספר הוא למד באוניברסיטת מוסקבה. את שירו הראשון הוא הלחין בשנת 1972. באותה תקופה בברית המועצות היה כבר זמר-מלחין בשם יורי אנטונוב, ולכן ויאצ'סלב הצעיר החליט להופיע תחת שם המשפחה "דוברינין", ובשנת 1974 שינה שם משפחתו באופן רשמי. את שיריו הראשונים ביצעה הלהקה וסיוליה רביאטה. ויאצ'סלב דוברינין החל לשתף פעולה עם המשורר לאוניד דרבניוב והם הלחינו מספר רב של שירים. בשנת 1986 החל דוברינין לבצע את שיריו בעצמו.
בשנת 1990 נמכר תקליט של דוברינין ב-7 מיליון עותקים והוא קיבל "דיסק הזהב".
לאחר פטירת לאוניד דברניוב, דוברינין הלחין שירים למילים מאת לריסה רובלסקאיה, אנדריי דמנטייב, רוברט רוז'דסטבנסקי ומשוררים נוספים.
בסך הכל הוא הלחין כ-1,000 שירים והוציא כ-40 דיסקים ותקליטים. הוא הלחין מוזיקה למספר סרטים.
על פעילותו ויאצ'סלב דוברינין קיבל מספר עיטורים, פרסים ותוארים. בשנת 2010 לשירים שלו הוקדשה תוכנית "נחלת הרפובליקה".
נונאטאקי אנקלדוס
נונאטאקי אנקלדוס (באנגלית: Enceladus Nunataks) הם קבוצה של שמונה נונאטאקים בדרום האי אלכסנדר, שבאנטארקטיקה.
הקבוצה כוללת שמונה נונאטאקים המפוזרים על פני שטח רחב.
הנונאטאקים מצויים בראש אגן הניקוז של קרחון סאטורן.
היסטוריה.
גילוי ומיפוי הנונאטאקים.
הנונאטאקים מופו באמצעות תצלומי אוויר מסוג טרימטרוגון שצולמו על ידי משלחת המחקר האנטארקטית רון, בין השנים 1947 – 1948, ובאמצעות סקרים על הקרקע שנערכו על ידי סקר שטחי חסות איי פוקלנד בין השנים 1948 – 1950.
מקור השם.
שמה של קבוצת הנונאטאקים ניתנה לה על ידי הוועדה המייעצת לשמות אנטארקטיים של בריטניה.
שמה של הקבוצה ניתן לה, עת שניתן השם לקרחון סאטורן (הקרוי על שם כוכב הלכת שבתאי, בדומה לאתרים רבים נוספים ברמת פלנט הסמוכה הנקראים על שמות גורמים במערכת השמש). אנקלדוס הוא ירח של כוכב הלכת שבתאי.
נונאטאק סלנה
נונאטאק סלנה (באנגלית: Selene Nunatak) הוא נונאטק ברמת פלנט שבמזרח האי אלכסנדר, שבאנטארקטיקה.
הנונאטאק ממוקם מערבית למצוק לונאר.
גובהו של הנונאטאק 1,200 מטרים מעל פני הים.
היסטוריה.
מקור השם.
שמו של הנונאטאק ניתן לו בשנת 1988 על ידי הוועדה המייעצת לשמות אנטארקטיים של בריטניה.
שמו של הנונאטאק ניתן לו בעת שניתן השם למצוק לונאר הסמוך ("לנואר" משמעו "ירחי", שם המתייחס לירח). סלנה היא אלת הירח במיתולוגיה היוונית. שם זה ניתן, בדומה לשמות אתרים רבים אחרים באזור רמת פלנט, הנקראים על שמות גופים במערכת השמש.
לקריאה נוספת.
• David J. Cantrill, Imogen Poole, The Vegetation of Antarctica Through Geological Time, P 171
• David J. Cantrill &amp; Morag A. Hunter (2005), Macrofossil floras of the Latady Basin, Antarctic Peninsula, New Zealand Journal of Geology and Geophysics, 48:3, 537-553, DOI: 10.1080/00288306.2005.9515132
• Simon R. A. Kelly, New Trigonioid Bivalves from the Early Jurassic to Earliest Cretaceous of the Antarctic Peninsula Region: Systematics and Austral Paleobiogeography, Journal of Paleontology, vol. 69, no. 1, 1995, pp. 66–84. JSTOR, www.jstor.org/stable/1306280. Accessed 31 Jan. 2020
• Doubleday, P. &amp; Macdonald, David &amp; Nell, P.. (1993), Sedimentology and structure of the trench-slope to forearc basin transition in the Mesozoic of Alexander Island, Antarctica, Geological Magazine. 130. 737 - 754. 10.1017/S0016756800023128
עלי סופאן